Molėtų dvaras

Molėtų dvaras – dvaras, buvęs Molėtuose.

 Istorija 
Dvaras Molėtuose įsikūrė apytikriai 1517 m., jame būta alaus daryklos, spirito varyklos, malūno.Tūkstantis Molėtų krašto istorijos faktų. Molėtų krašto muziejus. Suarchyvuota 2013-04-14. Prie dvaro augo gyvenvietė.Ona Pečiulienė. Šalis ta Lietuva: 1000 svarbiausių šalies istorijos akimirkų žmonės, įvykiai, simboliai, tradicijos,  Mokslo ir enciklopedijų leidybos institutas, 2009, p. 95. 1592 m. Molėtų dvarą administruoti privalėjo Vaina, Vilniaus katedros prelatas kustodas. 1595–1597 m. dvare buvo 28 dūmai, 1690 m. – 57 dūmai, smuklė ir malūnas.Molėtai. Visuotinė lietuvių enciklopedija. Nuoroda tikrinta 2023-04-01. 1736 m. Molėtų dvarui ir vyskupo valdai priklausė 27 ežerai, 13 kaimų, 100 namų, kuriuose gyveno 223 asmenys, veikė spirito varykla, alaus darykla. XIV–XVIII a. Molėtų dvaras priklausė Vilniaus vyskupui, o 1795 m. perėjo Pamarneckiams.

1909 m. lapkričio 4 d. Molėtų dvarą nusipirko Kazimieras Graužinis. 1913 m. dvaro klojime įvyko pirmojo lietuviško spektaklio Keturakio „Amerika pirtyje“ vaidinimas. 1923–1925 m. dvaras išparceliuotas. 1930 m. Molėtų dvaro savininkė Marytė Graužinytė „Pavasario“ sąjungos Molėtų kuopai padovanojo Pavasarininkų kalną.

1941 m. kovo 25 d. Molėtų dvaro pastate pradėjo veikti 25 lovų ligoninė, ji sudegė, jau pasibaigus Antrajam pasauliniam karui.

 Išnašos 

Kategorija:Molėtų rajono dvarai